Pohronské osvetové stredisko

**Žiar nad Hronom**

v zriaďovateľskej pôsobnosti Banskobystrického samosprávneho kraja



**Propozície**

**TEXTILNÁ TVORBA 2021**

Celoslovenská SÚŤAŽNÁ VÝSTAVA

Neprofesionálnej textilnej tvorby

NBS – Múzeum mincí a medailí Kremnica

2021

Pod záštitou primátora mesta Kremnica Ing. Mgr. Alexandra Ferenčíka



POHRONSKÉ OSVETOVÉ STREDISKO

Dukelských hrdinov 321/21, Žiar nad Hronom

**telefón:** 045 / 678 13 01, www.osvetaziar.sk,pos.remesla@gmail.com

**Propozície**

TEXTILNÁ TVORBA 2021

## Základná charakteristika

Textilná tvorba je súťažná výstava neprofesionálnej tvorby s celoštátnou pôsobnosťou. Výstava umožňuje neprofesionálnym autorom zaoberajúcim sa textilnou tvorbou predstaviť sa na verejnosti svojimi dielami, prezentujúc tradičnú slovenskú textilnú tvorbu s využitím moderného autorského prístupu s uplatnením v súčasnej dobe.

**Vyhlasovateľ, odborný garant**

**a realizátor celoštátneho kola:** Pohronské osvetové stredisko Žiar nad Hronom

**Spoluusporiadateľ:**  NBS – Múzeum mincí a medailí Kremnica

**Finančné zabezpečenie:** viaczdrojové financovanie

**Harmonogram podujatia**

**Uzávierka prihláškou:**  **do 31. júla 2021**

**Sústreďovanie prihlásených prác:**

 **– poštou: september 2021**

**– osobným doručením: september 2021 (od 8:00 do 15:00 hod v priestoroch Pohronského osvetového strediska v Žiari nad Hronom.)** Zamestnanec poverený preberaním prác písomne potvrdí prevzatie doručiteľovi.

**Súťažná časť**

**Vyhodnotenie súťaže:** **október 2021**

**Miesto konania:**  NBS – Múzeum mincí a medailí Kremnica

**Termín:** december 2021 - január 2022

**Nesúťažná – prezentačná časť**

**Vernisáž**

**Miesto konania:** NBS – Múzeum mincí a medailí Kremnica

**Sprístupnenie verejnosti:** 10.12.2021 (piatok)

**Vernisáž:** **10.12. 2021 (piatok)**

**Vzdelávacia časť: Rozborový seminár**

**Miesto konania:** NBS – Múzeum mincí a medailí Kremnica

**Termín:** 10.12. 2021 (piatok)

**Poslanie súťaže:**

Aktivizovať a podporovať oblasť neprofesionálnej textilnej tvorby v rámci Slovenska. Poskytnúť priestor pre prezentáciu a konfrontáciu autorom, ktorí vo svojej tvorbe vychádzajú z remeselnej tradície a tradičnej textilnej tvorby Slovenska, rešpektujúc požiadavky moderného dizajnu.

Podujatie poskytne široký priestor pre mladých talentovaných autorov a umožní im prezentáciu autorskej výpovede na verejnosti, oživia sa zabudnuté remeslá, ktoré v modernom poňatí dokazujú svoju opodstatnenosť preverenú rokmi i v súčasnom období.

Súťažná výstava prispeje ku kultúrnemu rozvoju čo najširších vrstiev obyvateľstva, ako i ku kultivovaniu ich životného štýlu s orientáciou na predchádzajúce tradície slovenského národa.

**Súťažné skupiny:** **A** – študenti SOŠ s textilným zameraním a študenti stredných umeleckých škôl do 20 r.

 **B** – autori od 15 r. bez umeleckého vzdelania

**Súťažné kategórie:**

 **1.Úžitkové predmety-** predmety prakticky využiteľné

 (prestierania, vankúše, tašky, bytové textílie)

 **2. Dekoratívne predmety** - predmety zdobiace interiér(obrazy, výzdoba okna, priestorový objekt)

 **3. Šperk** (odevný doplnok)

 **4. Objekt z textilu** (moderný výtvarný artefakt)

 **5. Hračka z textilu** (reálne použiteľná)

 **6.** **Odev**

**Poznámka:** Odborná porota má vyhradené právo zaradiť súťažné práce do inej kategórie, ako uvádza autor.

**Textilné techniky:** tkanie na krosnách, tkanie na ráme, zápästková technika, plstenie, paličkovaná, šitá a frivolitkovaná čipka, háčkovanie, sieťovanie, výšivka, batika, maľba na textil, patchwork a iné.

 **-** možnosť použiť textilnú techniku v inom materiálovom prevedení (drôt, plast, koža a pod.)

**Podmienky účasti:**

* Do súťaže sa môžu prihlásiť neprofesionálni výtvarníci zo Slovenskej republiky a mladí autori, ktorí v roku 2021 dosiahnu vek 15 rokov.
* Súťaž nie je určená profesionálnym umelcom ( absolventom VŠVU, AVU a členom profesionálnych výtvarných združení).
* Do súťaže budú prijaté len výtvarné práce realizované v rokoch 2020 a 2021.
* O výbere výtvarných prác, ktoré postúpia do celoštátnej výstavy rozhodne trojčlenná odborná porota.
* Odporúčaný počet prác pre účasť v celoštátnom kole je 3, najviac 5 prác od jedného autora.
* Všetky výtvarné práce, ktoré budú zaslané do celoštátneho kola musia byť vhodne adjustované (obraz - pasparta, rám), **na zadnej strane opatrené identifikačným štítkom s týmito údajmi: meno a vek autora, skupina, kategória, názov diela a textilná technika, presná adresa trvalého bydliska autora a sídlo príslušného regionálneho osvetového strediska.** Práce musia byť uložené v obale (napr.krabica) s označením mena autora.
* Každý autor čitateľne vyplní záväznú prihlášku a potvrdenie o prevzatí výtvarných prác do súťaže a pripojí ich k výtvarným prácam určeným do celoštátneho kola. Prihláška zostáva usporiadateľovi, potvrdenie sa vráti doručiteľovi výtvarných prác.

**Organizácia a priebeh súťaže:**

Sústreďovanie prác:

 prebehne poštou alebo osobne v priestoroch Pohronského osvetového strediska v Žiari nad Hronom

 – osobne september 2021v Pohronskom osvetovom stredisku v Žiari nad Hronom

 – poštou september 2021

Vrátenie prác:

február 2022 osobne v Pohronskom osvetovom stredisku v Žiari nad Hronom, prípadne poštou na vlastné náklady

**Podmienky zaradenia do súťaže:** Vyplnená a podpísaná prihláška, odovzdaná

 v požadovanom termíne.

**Kritériá hodnotenia:** Pôvodnosť a kreativita, posun tradičného remesla k modernému dizajnu, kvalita a čistota technického vyhotovenia, estetická úroveň.

**Ceny:** V každej kategórii bude udelená 1.- 3. cena.

Usporiadateľ má právo niektorú z cien neudeliť.

 Usporiadateľ má právo udeliť aj inú cenu na

 základe odporučenia odbornej poroty.

**Kontaktné adresy:**  **Pohronské osvetové stredisko
Dukelských hrdinov 21, 96501 Žiar nad Hronom,**

 **Mgr.Magdaléna Gáfriková**

**tel. 045/ 6781302, 0908483585**

 **e- mail: pos.remesla@gmail.com**